**Šiaulių miesto savivaldybės administracija**

**Aiškinamasis raštas**

**prie Šiaulių miesto savivaldybės iždo 2017 m. III ketv. finansinių ataskaitų rinkinio**

1. BENDROJI DALIS

Šiaulių miesto savivaldybės iždo, kaip atskiro viešojo sektoriaus subjekto, apskaitą tvarko ir atskaitomybę rengia Strateginio planavimo ir finansų skyrius, laikydamasis skyriaus nuostatų ir kitų skyriaus veiklą reglamentuojančių dokumentų. Strateginio planavimo ir finansų skyrius yra Šiaulių miesto savivaldybės administracijos struktūrinis padalinys.

Šiaulių miesto savivaldybės administracija yra biudžetinė įstaiga, veiklos rūšis – Lietuvos Respublikos savivaldybių veikla, kodas 188771865, adresas – Vasario 16- osios g. 62, LT-76295 Šiauliai.

Šiaulių miesto savivaldybės iždas neturi kontroliuojamų ir asocijuotųjų subjektų.

Ataskaitinio laikotarpio trukmė – nuo 2017 m. sausio 1 d. iki 2017 m. rugsėjo 30 d.

1. APSKAITOS POLITIKA

Šiaulių miesto savivaldybės iždo tarpinių finansinių ataskaitų rinkinys nebuvo sudarytas nustatytu laiku, kaip tai numato 23-asis VSAFAS „Tarpinių finansinių ataskaitų rinkinys“, nes laiku nebuvo gauta informacija, reikalinga savivaldybių iždų finansinėms ataskaitos sudaryti.

Finansinių ataskaitų rinkinys sudarytas eurais.

Išsamiau apskaitos politika aprašyta finansinių ataskaitų rinkinio už 2016 m. aiškinamajame rašte.

1. PASTABOS
2. Per vienerius metus gautinos sumos – tai gautini mokesčiai, gautinos sumos už turto naudojimą, sukauptos gautinos sumos iš valstybės biudžeto. Didžiausią dalį sudaro sukauptos gautinos sumos iš mokesčių – 2046219,98 Eur – ir sukauptos gautinos finansavimo sumos iš valstybės biudžeto pagal finansavimo sumų pažymas – 1895671,97 Eur.
3. 2017 m. rugsėjo 30 d. Šiaulių miesto savivaldybė buvo paėmusi ir negrąžinusi 7532801,68 Eur paskolų, iš jų 2281421,09 Eur sudaro ilgalaikių įsipareigojimų einamųjų metų dalį.
4. Didžiausią trumpalaikių įsipareigojimų dalį sudaro sukauptos mokėtinos sumos, iš jų: 1895671,97 Eur sukauptos iš valstybės biudžeto mokėtinos finansavimo sumos ir 3667427,33 Eur sukauptos finansavimo sąnaudos iš savivaldybės biudžeto.
5. Finansinės ir investicinės veiklos rezultatą sudaro skirtumas tarp palūkanų, baudų ir delspinigių pajamų (70898,88 Eur), dividendų (733595,42 Eur) ir palūkanų sąnaudų už paskolas (47109,60 Eur).

Administracijos direktorius Antanas Bartulis

Strateginio planavimo ir finansų skyriaus vedėja Daiva Kerutienė